钦定古今图书集成/明伦汇编/官常典/第388卷 > 许散愁
## 钦定古今图书集成/明伦汇编/官常典/第388卷 > 许散愁

按《北齐书废帝本纪》，废帝为太子时，监国，集诸儒讲
《孝经》，令杨愔传旨，谓国子助教许散愁曰：“先生在世，
何以自资？”对曰：“散愁自少以来，不登娈童之床，不入
季女之室，服膺简策，不知老之将至。平生素怀，若斯
而已。”太子曰：“颜子缩屋称贞，柳下妪而不乱，未若此
翁白首不娶者也。”乃赉绢百匹。